open-index/open-wikipedia-markdown huggingface dataset:
טיילור ג'נקינס

**טיילור ג'נקינס** (באנגלית: **Taylor Jenkins**; נולד ב-12 בספטמבר 1984) הוא מאמן כדורסל אמריקאי.

## ביוגרפיה
ג'נקינס נולד וגדל בדאלאס שבטקסס, ובבגרותו למד כלכלה ופסיכולוגיה באוניברסיטת פנסילבניה.

בשנת 2007 התמחה במחלקת הניהול של סן אנטוניו ספרס, וכשנה לאחר מכן מונה לעוזר מאמן בקבוצת הבת שלה מליגת הפיתוח, אוסטין טורוס. בעונת 2011/2012 זכה עם אוסטין באליפות ליגת הפיתוח כעוזר מאמן, ובסיום העונה קוּדם לעמדת המאמן הראשי של הקבוצה. בעונתו היחידה כמאמן הטורוס העמידה הקבוצה מאזן ניצחונות חיובי 27–23, והודחה בשלב חצי הגמר.

לקראת עונת  מונה לעוזרו של מאמן אטלנטה הוקס, מייק בודנהולצר. בעונת  השיגה אטלנטה את מאזן העונה הסדירה הטוב ביותר באזור המזרחי, 60–22, וארבעה משחקניה נבחרו להשתתף במשחק האולסטאר. במשחק האולסטאר עצמו אימן בודנהולצר את "נבחרת המזרח", וג'נקינס שימש כעוזרו. בפלייאוף 2015 העפילו ההוקס עד לשלב גמר האזור המזרחי, בו הובסו מול קליבלנד קאבלירס בתוצאה 0–4. בתקופתו באטלנטה שיתף פעולה עם שני עוזרי מאמן נוספים אשר הפכו בהמשך למאמנים ראשיים ב-NBA – קווין סניידר וקני אטקינסון – וכן עם נבן ספאחיה.

בקיץ 2018 עבר בודנהולצר לאמן את מילווקי באקס, וג'נקינס עבר יחד עמו כעוזר מאמן. הבאקס סיימו את העונה עם המאזן הטוב ביותר בליגה, 60–22, אך הודחו בשלב גמר המזרח מול טורונטו ראפטורס (2–4).

לקראת עונת  מונה ג'נקינס למאמנה הראשי של ממפיס גריזליס, במקומו של ג'יי. בי. ביקרסטאף.

ג'נקינס זכה בתואר מאמן העונה בליגת ה-NBA לשנת 2021/22.

ב-28 במרץ 2025 פוטר ג'נקינס מאימון ממפיס גריזליס לאחר שאימן אותה במשך שש עונות, כשנותרו רק תשעה משחקים לסיום העונה הסדירה 2024/2025.

## הערות שוליים

קטגוריה:אמריקאים ילידי טקסס
קטגוריה:דאלאס: אישים
קטגוריה:מאמני כדורסל אמריקאים
קטגוריה:מאמני ממפיס גריזליס
קטגוריה:בוגרי אוניברסיטת פנסילבניה
קטגוריה:אמריקאים שנולדו ב-1984
מחצ'קלה (כדורגל)

**מחצ'קלה** (ברוסית: **Спортивный клуб «Махачкала»**) הייתה קבוצת כדורגל רוסית מהעיר מחצ'קלה שבדאגסטן בצפון הקווקז שבשיאה התמודדה בליגה המקצוענית החל מעונת 2019/2020. ביוני 2021 פורקה ובמקומה נוסדה קבוצת דינמו מחצ'קלה.
## היסטוריה
מועדון הכדורגל מחצ'קלה הוקם ב-13 ביוני 2019 ביוזמת יושב ראש פדרציית הכדורגל של המחוז הפדרלי הדרומי, לום-עלי איברגימוב שביקש מנשיא התאחדות הכדורגל הרוסית אלכסנדר דיוקוב ונשיא מנהלת ליגת הכדורגל המקצוענית אנדריי סוקולוב לאפשר למועדון החדש להשתתף בתחרויות הליגה המקצוענית החל מעונת 2019/2020. וכבר ב-19 ביוני בישיבת התאחדות הכדורגל הקבוצה מדאגסטן קיבלה את אישור הרשויות להגיש מסמכים לקבלת רישוי כקבוצה מקצוענית. ב-26 ביוני נודע שהקבוצה קיבלה רישוי כקבוצת כדורגל מקצוענית ותחל להשתתף בליגה המקצוענית ובכך העיר מחצ'קלה יוצגה בליגה המקצוענית על ידי שלוש קבוצות: מחצ'קלה, אנז'י מחצ'קלה ולגיון דינמו מחצ'קלה.

ביוני 2021 המועדון פורק ועל בסיסו הוקם מועדון דינמו מחצ'קלה.

## ראו גם
*אנז'י מחצ'קלה

## קישורים חיצוניים

* 

## הערות שוליים

קטגוריה:קבוצות כדורגל רוסיות שהתפרקו
קטגוריה:קבוצות כדורגל שהוקמו ב-2019
קטגוריה:מחצ'קלה: ספורט
משורר בניו יורק (סרט טלוויזיה)

**משורר בניו יורק** (באנגלית: **A Poet in New York**) הוא סרט טלוויזיה בריטי ששודר לראשונה, בגרסה של 60 דקות, בערוץ BBC One Wales ב-30 באפריל 2014. גרסה ארוכה יותר של 75 דקות שודרה בערוץ BBC Two ב-18 במאי 2014. את התסריט כתב אנדרו דייוויס וביימה אייסלינג וולש. הסרט מתאר את ימיו האחרונים של המשורר דילן תומאס, ומותו בניו יורק בגיל 39. הסרט נוצר לציון מאה שנה להולדתו של תומאס ב-27 באוקטובר 1914.

## צוות השחקנים
* טום הולנדר – דילן תומאס
* אסי דייוויס – קייטלין תומאס
* יואן ברמנר – ג'ון מלקולם ברנן
* פיבי פוקס – ליז רייטל
* סמנתה קוגלן – סילבי
* סטיוארט מתיוס – מנהל תיאטרון
* שיין הארט – קהל
* מורפיד קלארק – ננסי ויקוויר
* לוסינדה אודונל – בראזל
* איימי-פיון אדוארדס – מריאן

## הפקה
הסרט "משורר בניו יורק" הוזמן עבור ה-BBC על ידי ג'אניס הדלו, בן סטיבנסון, אדריאן דייוויד ופיית' פנהייל. המפיקים בפועל היו גריף ריס ג'ונס, רוב וואר, פיית' פנהייל ובת'אן ג'ונס. הצילומים נערכו בקארדיף ובלארן (Laugharne) במשך 18 ימים. טום הולנדר העלה כ-12 קילו במשקלו כדי לגלם את הדמות.

## קישורים חיצוניים

* "משורר בניו יורק" באתר BBC Programmes

## הערות שוליים

קטגוריה:סרטי 2014
קטגוריה:סרטים באנגלית
קטגוריה:סרטי טלוויזיה בריטיים
אתר ההנצחה לגדוד החמישי של פלמ"ח-הראל

**אתר ההנצחה לגדוד החמישי של פלמ"ח-הראל** הוא מתחם זיכרון, המוקדש ללחימת הגדוד החמישי של הפלמ"ח במלחמת העצמאות במסגרת חטיבת הראל. האתר ממוקם מצפון למושב מסילת ציון, על מדרון גבעה המשקיפה ממערב על שער הגיא, מוקד קרבות מרכזי של הגדוד. האתר הוא חלק מפארק יצחק רבין.

## רקע
הגדוד החמישי של הפלמ"ח הוקם בתחילת מלחמת העצמאות על בסיס הרזרבה התל אביבית שלו, בתוספת חברי הכשרות ומגויסים נוספים מחיפה ומתל אביב. הגדוד עסק תחילה באבטחת הדרך לירושלים ליד מקוה ישראל ובית דגן ובליווי שיירות לירושלים ולנגב. חייליו השתתפו בקרב שיירת חולדה ומבצעי נחשון והראל. באפריל 1948 צורף הגדוד לחטיבת פלמ"ח הראל, ביחד עם הגדודים הרביעי והשישי של פלמ"ח. הגדוד השתתף בקרבות החטיבה בתוך ירושלים במסגרת מבצע יבוסי ולאחריו. בהמשך, במבצע מכבי, לחמו חיילי הגדוד על המשלטים משני עברי הכביש משער הגיא מזרחה ועל משלטי לטרון. לאחר ההפוגה הראשונה לחם הגדוד יחד עם החטיבה כולה במבצע דני להרחבת המסדרון היבשתי ממישור החוף לירושלים. בשלהי 1948 השתתפו הגדוד והחטיבה במבצע ההר ובמבצע חורב בנגב. בשל לחימתו ניתן לגדוד השם **גדוד שער הגיא**.

במהלך המלחמה נהרגו 93 מחיילי הגדוד החמישי. רבים מהם נקברו בבית הקברות הצבאי בקריית ענבים, מספר קילומטרים מזרחה לשער הגיא.

## האתר
[250px|ממוזער|שמאל|שלט ועליו מילות השיר "באב אל ואד" מוצב ב[נקודת תצפית|נקודת התצפית אל שער הגיא]]
אתר ההנצחה הוקם בקרבת אתר חרבת חתולה, שהיה אחד משדות הקרב המרים של חיילי הגדוד החמישי.

האתר הוא רחבה התחומה מצד אחד על ידי מעקה אבן ומרפסת נוף, המשקיפים מזרחה אל שער הגיא. מעברה השני היא תחומה על ידי סוללה מאורכת של סלעים שהונחו זה על גבי זה.

בכניסה למתחם ניצב שלט המכריז על שמו. בקרבתו מוצב סלע בזלת גדול, ועליו סמל הפלמ"ח ולוחית זיכרון, שכמוהם הוצבו בנקודות נוספות בפארק יצחק רבין. על גבי הלוחית מופיע הכיתוב הבא:
**על אדמה זו**
**לחמו אנשי פלמ"ח הראל**
**בקרבות הגבורה עקובי הדם**
**של מלחמת השחרור**
**בכבוש משלטי שער הגיא**
**ופריצת הדרך לירושלים**
**כבוד לנופלים**

לאורך סוללת הסלעים מתמשך שביל סלול, המוביל אל מרגלות עץ אורן גדול הסמוך למעקה האבן הצופה אל שער הגיא, כביש ירושלים-תל אביב והכביש המוביל דרומה אל בית שמש. שם מוצבים שלט ובו תקציר תולדות הגדוד במלחמת העצמאות, מפה של אתרי הקרבות שבהם לחם וכן להדלקת להבת זיכרון. בקרבתם ניצבים תרנים לדגלים.

לאורך השביל הסלול ניצבת שורת שלטי מתכת. כל אחד מהם נושא כיתוב קצר, המתייחס לאחת התחנות במסע הקרבות שעבר הגדוד במלחמה, לפי סדר כרונולוגי. שלטים נוספים באתר מתארים בפירוט רב יותר אחדים מן הקרבות שעבר הגדוד - קרב שיירת הראל, קרב רכס איילון וכיבוש משלטי בית נובא. במרפסת הנוף המשקיפה אל שער הגיא ניצב שלט נוסף ועליו מילות השיר באב אל-ואד מאת חיים גורי.

שלטי תבליט, המוצבים על מעקה מרפסת התצפית, מורים את הכיוון והמרחק אל תוואי נוף, משלטים ויישובים הנראים מן המרפסת.

כל השלטים באתר (למעט התבליטים) עשויים בתבנית עיצובית אחידה, המשמשת בכל אתרי הזיכרון שבפארק יצחק רבין.

אתר ההנצחה הוקם בשנת 1999 על ידי קרן קיימת לישראל ביוזמת עמותת דור הפלמ"ח.

## אנדרטאות בקרבת האתר
בצמוד לאתר ההנצחה לגדוד החמישי ממוקמת האנדרטה לעולים מצפון אמריקה שנפלו במערכות ישראל.

במרחק קצר מהאתר, מעברו השני של הכביש המוביל אל בית שמש, ניצבת האנדרטה לזכר חללי המח"ל.

## ראו גם
* אתר ההנצחה לגדוד השישי של פלמ"ח-הראל

## קישורים חיצוניים

* 

## הערות שוליים

גדוד החמישי של פלמ"ח-הראל
גדוד חמישי
קטגוריה:חטיבת הראל
גדוד החמישי של פלמ"ח-הראל
מכתש פופיגאי

**מכתש פופיגאי** (המוכר גם בשם **מכתש פופאי**) הוא מכתש פגיעה הנמצא בסיביר שברוסיה הנקרא על שם הנהר פופיגאי . מכתש זה, יחד עם מכתש מניקאגן , הוא המכתש הרביעי  בגודלו שנמצא על כדור הארץ. המכתש נוצר לפני כ-35 מיליון שנה בתקופת האאוקן. מכתש זה הוא אתר מורשת גאולוגי  שנקבע על ידי אונסק"ו.

## קישורים חיצוניים

* 
* 
* 

* Kinan Lee: ''Popigai impact structure'', auf inside.mines.edu
* 
* 
* 


## הערות שוליים

קטגוריה:מכתשי פגיעה על כדור הארץ
קטגוריה:מכתשי פגיעה מהקנוזואיקון
קטגוריה:סאחה: גאוגרפיה
קטגוריה:חבל מנהלי קרסנויארסק: גאוגרפיה
נוסייר מזראווי

**נוּסַייר מַזְרַאוִוי** (בערבית: **نصير مزراوي**; תעתיק מדויק: נֻצַיר מַזְרַאוִי; נולד ב-14 בנובמבר 1997) הוא כדורגלן הולנדי-מרוקאי המשחק בעמדת המגן הימני במנצ'סטר יונייטד ובנבחרת מרוקו.

## קריירת מועדונים
מזראווי התחיל את הקריירה שלו בקבוצת הנוער של אייאקס. ב-12 באוגוסט 2016 מזראווי ערך את הופעת הבכורה שלו בצעירי אייאקס, בניצחון 1–4 נגד אלמיירה סיטי. ב-16 בדצמבר 2016 הבקיע את שער הבכורה שלו בקריירה בניצחון 3–6 נגד אלמיירה סיטי.

ב-4 בפברואר 2018, מזראווי ערך את הופעת הבכורה שלו בקבוצה הבוגרת של אייאקס, בניצחון 1–3 נגד נאק ברדה. בעונת , מזראווי הפך לשחקן הרכב בקבוצה הראשונה, זאת לאור היעדרותו הממושכת של יואל ולטמן, עקב פציעה. ב-2 באוקטובר 2018 מזראווי הבקיע את שער הבכורה שלו באייאקס, בתיקו 1-1 נגד באיירן מינכן במסגרת שלב הבתים של ליגת האלופות.

ב-24 במאי 2022 חתם מזראווי בבאיירן מינכן מהבונדסליגה.

במהלך מלחמת חרבות ברזל, פרסם מזראווי פוסטים ברשתות החברתיות ובו הביע תמיכה בחמאס, ולאחר איומים מצד באיירן מינכן על השעייה, הוא חזר בו והתנצל.

## קריירה בינלאומית
אף על פי שנולד בהולנד, מזראווי, החליט לייצג את מרוקו, בזכות מוצאי הוריו. תחילה, מזראווי שיחק עבור נבחרת הנוער של מרוקו.

ב-8 בספטמבר 2018, מזראווי ערך את הופעת הבכורה שלו בנבחרת מרוקו, בניצחון 0–3 נגד . מזראווי השתתף עם הנבחרת בגביע אפריקה לאומות 2019.

נכלל בסגל נבחרת מרוקו לטורניר מונדיאל 2022.

נכלל בסגל נבחרת מרוקו לטורניר גביע אפריקה לאומות 2023.

## תארים
; אייאקס
*ליגת העל ההולנדית: , 2020/2021, 2021/2022
*הגביע ההולנדי: , 2020/2021
*מגן יוהאן קרויף: 2019
**באיירן מינכן**
* הסופר קאפ הגרמני: 2022
* אליפות גרמניה: 2022/2023
; אישיים
*כישרון העונה של אייאקס: 

## קישורים חיצוניים

## הערות שוליים

קטגוריה:כדורגלנים מרוקאים
קטגוריה:מגני כדורגל הולנדים
קטגוריה:כדורגלנים הולנדים
קטגוריה:מגני כדורגל מרוקאים
קטגוריה:כדורגלני אייאקס
קטגוריה:כדורגלני באיירן מינכן
קטגוריה:כדורגלני נבחרת מרוקו
קטגוריה:ספורטאים הולנדים בגרמניה
קטגוריה:ספורטאים זרים בגרמניה
קטגוריה:כדורגלני גביע אפריקה לאומות 2019
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:הולנדים ממוצא מרוקאי
קטגוריה:מרוקאים שנולדו ב-1997
קטגוריה:הולנדים שנולדו ב-1997
מונולית מוריי

**מונולית מוריי** (באנגלית: **Murray Monolith**), הוא מונולית, שניתק בעבר מהר טורלין, באדמת מק. רוברטסון שבאנטארקטיקה.

גובהו של המונולית 370 מטרים מעל פני הים.

המונולית נמצא 370 מטרים מהר טורלין.

## היסטוריה
### גילוי המונולית
המונולית התגלה על ידי משלחת החקר הבריטית, אוסטרלית וניו זילנדית לאנטארקטיקה אשר חקרה את אנטארקטיקה בין השנים 1931–1929 בהנהגת סר דאגלס מוסון.

### מקור השם
מוסון קרא למונולית על שמו של סר ג'ורג' מורי, שהיה שופט עליון באוסטרליה הדרומית, נגיד אוניברסיטת אדלייד, ופטרון משלחת החקר.

### אזור אנטארקטי מוגן מיוחד
מונולית מוריי הוא אחד הסלעים החשופים מקרח היחידים בחוף המזרחי של אנטארקטיקה (לצד מונולית סקאלין, הנמצא 6 קילומטרים ממערב למונולית מוריי). ככזה הוא מהווה את הריכוז הגדול ביותר של בתי הגידול של עופות ימיים במזרח אנטארקטיקה. בסלע 160,000 זוגות של יסעור אנטארקטי, ו-70,000 זוגות של פינגוויני אדלי.

בשל כך שני המונוליתים הוכרזו כאזור אנטארקטי מוגן מיוחד, תחת האמנה האנטארקטית (אזור ASPA מספר 164).

## ראו גם
* מונולית סקאלין

## לקריאה נוספת
• Ute Christina Herzfeld, **[https://books.google.co.il/books?id=fIrcBQAAQBAJ&pg=PA86&lpg=PA86&dq=%22Murray+Monolith%22&source=bl&ots=TT5AHg7L5i&sig=ACfU3U1KdFh1ofzaQa4K264zuyVf4namIg&hl=en&sa=X&ved=2ahUKEwirqafYvIrjAhUIElAKHRMKBXA4FBDoATABegQIBRAB#v=onepage&q=%22Murray%20Monolith%22&f=false Atlas of Antarctica: Topographic Maps from Geostatistical Analysis of Satellite Radar Altimeter Data]**, P 86

## קישורים חיצוניים
* מונולית מוריי באתר הסקר הגאולוגי של ארצות הברית
* מונולית מוריי באתר הגאזט האנטארקטי של ממשלת אוסטרליה
* מונולית מוריי באתר הגאזט האנטארקטי המשווה SCAR של ממשלת אוסטרליה
* תצלום לוויין של המונולית
* מפת האזור האנטארקטי המוגן
* תצלום המונולית
* מונולית מוריי באתר לונלי פלנט

## הערות שוליים

מוריי
מוריי
מוריי
בעיית המגנט הנע והמוליך

ממוזער|300px|left|מוליך הנע בשדה מגנטי.
**בעיית המגנט הנע והמוליך** הוא ניסוי מחשבתי מפורסם, שמקורו במאה ה-19, הנוגע לנקודת המפגש בין תאוריית האלקטרומגנטיות הקלאסית ותורת היחסות הפרטית. במסגרת הניסוי המחשבתי, גדלים מדידים כמו זרם חשמלי והספק החימום המתפתח בתיל מוליך הנע במהירות קבועה *v* ביחס למגנט, מחושבים בשתי מערכות ייחוס שונות: מערכת הייחוס שבה נמצא המגנט במנוחה ומערכת הייחוס שבה המוליך במנוחה. הגדלים הנצפים בניסוי, למשל הזרם, חייבים להיות זהים בכל תיאור, בהתאמה עם עקרון היחסיות הבסיסי, אשר קובע ש"רק תנועה יחסית ניתנת לצפייה; אין סטנדרט אוניברסלי של מנוחה". הבעייתיות נעוצה בחוסר העקביות בתיאור הסיבה לזרם המתפתח - תורת האלקטרומגנטיות הקלאסית סיפקה הסבר שונה עבור כל מערכת ייחוס.

במערכת הייחוס של המגנט, המטענים החשמליים החופשיים נעים במהירות התנועה *v* של התיל המוליך, ולכן הם יחוו כוח לורנץ המסיע אותם לאורך התיל, המשתנה בהתאם לחוזק השדה המגנטי בכל נקודה של התיל. בהנחה שהכח המגנטי הפועל על המטענים בחלקי התיל השונים הוא אסימטרי, יתפתח זרם חשמלי בלולאת התיל, ותיווצר אנרגיה בצורת חום במעגל. במבט שטחי נראה כאילו צצה כאן סתירה, כי שדה מגנטי לא מבצע עבודה, אולם מקור האנרגיה כאן איננו השדה אלא למעשה האמצעי המניע את המוליך; לאחר שהתפתח זרם מטענים לאורך התיל, למהירות המטענים יש רכיב נוסף לאורך התיל, ולכן יתפתח רכיב של הכוח המגנטי המנוגד לכיוון התנועה של המוליך - כך שהנעת המוליך במהירות קבועה כרוכה למעשה בביצוע עבודה מכנית.

ממערכת הייחוס של המוליך, המטענים החופשיים נמצאים במנוחה ואילו המגנט הוא שנע, כך שכוח לורנץ מתאפס. במקרה זה המטענים בלולאת התיל לא מקבלים את האנרגיה שלהם מהאמצעי המניע את המוליך, אלא מהשראה אלקטרומגנטית - לולאת התיל נמצאת בשדה מגנטי משתנה בזמן, כלומר עובר דרכה שטף מגנטי משתנה, כך שלפי חוק פראדיי נוצר כוח אלקטרו מניע לאורך הלולאה. גם כאן השדה המגנטי לא מבצע עבודה, אלא שהזרם הנוצר בלולאת התיל יוצר שדה מגנטי בעצמו, המפעיל כוח על המגנט הנע המנוגד לכיוון תנועתו. כלומר, מקור האנרגיה כאן הוא האמצעי המניע את המגנט, והעבודה המכנית שהוא משקיע באה לידי ביטוי בהשראה אלקטרומגנטית בלולאה המוליכה.

לפי התיאור הקלאסי של האלקטרומגנטיות (משוואות מקסוול), המטענים במוליך חווים **כוח מגנטי** במערכת הייחוס של המגנט ו**כוח חשמלי** במערכת הייחוס של המוליך. לאותה תופעה מתקבלים איפה שני תיאורים שונים בתלות במערכת הייחוס של הצופה. מנקודת מבט מודרנית, בעיה זו אינה בגדר פרדוקס אמיתי, כשלמעשה ניתן להסתכל עליה כעל מעין הסבר לתקפותו של חוק פראדיי. כיום, במסגרת התיאור היחסותי של השדה האלקטרומגנטי, זוהי עובדה ידועה שבמערכת ייחוס אחת עשוי להימדד בנקודה שדה חשמלי בלבד ובמערכת ייחוס שנעה ביחס אליה עשוי להימדד שדה מגנטי בלבד באותה נקודה (אלו הן "הצורות השונות" שבהן בא השדה האלקטרומגנטי לידי ביטוי).

יחד עם ניסוי פיאזו, האברציה של האור, ובאופן ישיר פחות התוצאות השליליות של מבחני סחיפת האתר כדוגמת ניסוי מייקלסון-מורלי, בעיה זו מהווה חלק מהרקע האמפירי לשכתוב של יסודות הפיזיקה בידי אלברט איינשטיין ב"שנת הפלאות" שלו (1905) - והיא השפיעה באופן ישיר על הפיתוח הקונספטואלי של תורת היחסות הפרטית.

## ראו גם
* חוק פראדיי
* תורת היחסות הפרטית
## הערות שוליים

קטגוריה:אלקטרומגנטיות
אלכיסטודון

**אלכיסטודון** (שם מדעי: *Boiga westermanni*) הוא מין נחש לא-ארסי ממשפחת הזעמניים החי בתת-היבשת ההודית.

## מאפיינים
אורכו של הנחש מגיע לאורך 78 ס"מ והוא בעל רצועות שחורות וחומות-כסופות לסירוגין עם פס לבן לאורך הגב ופלג הגוף העליון, פלג גוף אחורי חום ובטן לבנה. הראש רחב בעל "כיפה" אדמדמה עם רצועות לבנות עם עיניים גדולות ולסת רחבה איתה הנחש יכול לבלוע טרף גדול מרחבו. אם הוא מותקף הוא מפתל את גופו לצורת האות "S", מה שיכול לבלבל או להרתיע את הטורף.

הנחש מצוי בבנגלדש, בהודו (במדינות: מהאראשטרה, גוג'ראט, פנג'אב, מאדהיה פרדש, טלנגאנה וקרנאטקה) ובנפאל באזורי שיחיות, יערות במורדות הרים ושדות. הוא פעיל בלילה ולעיתים נדירות גם פעיל במשך היום והוא המחפש קיני עופות, בתוכם ביצים למאכל. הוא מותאם לאכילת ביצים באמצעות לסתו השרירית איתה הוא יכול לבלוע טרף גדול יחסית, לגרור אותו במורד גרונו ושם חוליות הצוואר הנוטות לצד הוושט יפעילו לחץ על הקליפה עד שתישבר וכל החלמון נשפך ישירות אל הקיבה, בעוד הקליפה נפלטת החוצה מהפה.מצב שימור המין הוא ללא חשש.

## קישורים חיצוניים

## הערות שוליים

[מרכז|300px|ממוזער|אלכיסטודון ב[הודו.]]

קטגוריה:בעלי חיים שתוארו ב-1863
קטגוריה:טקסונים שתוארו בידי יוהנס תאודור ריינהרט
קטגוריה:זעמניים
קטגוריה:הודו: זוחלים
קטגוריה:זוחלים יחידים בסוגם
איסמאל אטומן

**איסמאל אטומן** (באנגלית: **Ismael Athuman**; נולד ב-1 בפברואר 1995) הוא כדורגלן קנייתי-ספרדי המשחק במרידה מהליגה הספרדית השלישית בכדורגל בעמדת הבלם.

## קריירת מועדונים
אטומן נולד בכפר ליד לאס פאלמאס דה גראן קנריה שבספרד, לאב קנייתי ולאם ספרדייה. אטומן התחיל את הקריירה שלו בקבוצת הנערים של וסינדאריו. בגיל 16, הצטרף לזו של לאס פאלמס.

אטומן שיחק בקבוצות השלישית והשנייה. בינואר  אטומן הושאל לקסארניו.

ב-31 בינואר 2017 אטומן הצטרף לגרנדה ב'.

ב-12 ביולי 2017 אטומן חתם בפאונלברדה, וכעבור שנה חזר לקבוצת המילואים של לאס פאלמס.

ב-28 באוגוסט 2021 אטומן חתם בריאל מורסיה.

ב-17 באוגוסט 2022 הצטרף לסבאדל.

בקיץ  אטומן חתם באגילאס.

## קריירה בינלאומית
בזכות אביו הקנייתי, אטומן זכאי לשחק בנבחרת קניה, ובמאי  אטומן זומן לראשונה לסגל הנבחרת.

ב-31 במאי 2016 אטומן ערך את הופעת הבכורה שלו בנבחרת במשחק ידידות נגד . היה חלק מסגל הנבחרת בגביע אפריקה לאומות 2019.

## קישורים חיצוניים

קטגוריה:כדורגלנים קנייתים
קטגוריה:בלמי כדורגל ספרדים
קטגוריה:כדורגלנים ספרדים
קטגוריה:בלמי כדורגל קנייתים
קטגוריה:כדורגלני ריאל מורסיה
קטגוריה:כדורגלני סבאדל
קטגוריה:כדורגלני נבחרת קניה
קטגוריה:כדורגלני גביע אפריקה לאומות 2019
קטגוריה:ספרדים שנולדו ב-1995
קטגוריה:קנייתים שנולדו ב-1995
מקוטו טאקי

**מקוטו טאקי** (ביפנית: 滝 実; נולד ב-15 בספטמבר 1938) הוא פוליטיקאי יפני, שר המשפטים בממשלת יפן ב-2012 וחבר בית היועצים של יפן.

מקוטו טאקי נולד בטוקיו. הוא בוגר אוניברסיטת טוקיו.

בבחירות לפרלמנט ב -1996 רץ טאקי כנציג מפלגה הדמוקרטית הליברלית וזכה בכ -41% מהקולות. במפלגה, הוא הצטרף לסיעה של השימוטו. בבחירות שהתקיימו בשנת 2007, הוא רץ כנציג של מפלגת יפן החדשה.

בקיץ 2007 עזב טקי את מפלגת יפן החדשה לאחר סכסוך עם ראשי המפלגה והצטרף בדצמבר אותה שנה למפלגה הדמוקרטית. לשם כך הוא הצליח להחזיר את ציבור הבחירות שלו בבחירות לפרלמנט 2009.

בשנים 2004–2005 ו-2011–2012 הוא פעמיים כיהן כסגן שר המשפטים.

במהלך 2012 הוא פעמיים כיהן כשר המשפטים. ביוני הוא התמנה במקום טושיו אוגאווה ועזב את התפקיד באוקטובר מסיבות בריאותיות. לאור המשבר הפוליטי והאשמות של שר המשפטים החדש בקשרים עם יאקוזה, לאחר שלושה שבועות בלבד הוא הוחזר לתפקיד וכיהן עד דצמבר.

בבחירות לפרלמנט 2012 טאקי כבר לא רץ.

## קישורים חיצוניים

קטגוריה:שרי המשפטים של יפן
קטגוריה:בוגרי אוניברסיטת טוקיו
קטגוריה:יפנים שנולדו ב-1938
Iggy SZN

**Iggy SZN** (ידוע כ-**Iggy Szn**) הוא סינגל שיווקי שהוקלט על ידי הזמרת-יוצרת האוסטרלית איגי אזליה, מתוך אלבומה, Reclassified. השיר יצא לאור ב-24 באוקטובר 2014, כסינגל השיווקי הראשון מתוך האלבום על ידי חברת התקליטים וירג'ין EMI.

עם יציאתו נכנס השיר אל המקום ה-95 במצעד המוזיקה האוסטרלי.

## רקע וכתיבה
עם השיר הופיעה אזליה במסגרת הופעה שהתקיימה בחסות . באותה ההופעה, ביצעה אזליה את השיר על במה, כשלידה שני רקדני ליווי. ההופעה עלתה ליוטיוב ב-20 באוגוסט 2015, כמה חודשים לאחר צאתו כסינגל שיווקי.

בסמוך לצאתו, עלה השיר לרשת הזרמת המדיה ספוטיפיי. כמו כן, צבר שם השיר למעלה מ-12 מיליון השמעות.

## מיקומי שיא

## קישורים חיצוניים

## הערות שוליים

קטגוריה:שירי איגי אזליה
קטגוריה:שירים באנגלית
קטגוריה:שירים שנכתבו על ידי איגי אזליה
סארפלד

**סארפלד** (בהונגרית: **Szárföld**) הוא כפר במחוז גיור-מושון-שופרון שבצפון-מערב הונגריה.

בסארפלד גרו יהודים במהלך השנים והפאב המקומי היה בבעלותם. בזמן מלחמת העולם השנייה הגיעו לכפר יהודים מכפרים שונים שנלקחו לעבודות כפייה, ובהמשך נלקחו יהודי הכפר לקאפובאר ומשם למחנות ההשמדה.

## קישורים חיצוניים

* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
טלוטריסטט אתיל

**טלוטריסטט אתיל** (בלועזית: telotristat ethyl) הוא קדם-תרופה של טלוטריסטט (telotristat) והחומר הפעיל בתרופה **קסרמלו** (xermelo). טלוטריסטט הוא מעכב של האנזים טריפטופן הידרוקסילאז. החומר מופיע בטבלייה כטלוטריסטט אטיפראט (telotristat etiprate), מלח היפוראט של טלוטריסטט אתיל.

ב-28 בפברואר 2017 אישר מנהל המזון והתרופות האמריקאי (FDA) את קסרמלו, בשילוב עם אנלוג של סומטוסטטין (SSA) לטיפול במבוגרים עם שלשולים הקשורים לתסמונת קרצינואידית, שלא נשלטו בצורה מספקת בעקבות טיפול ב-SSA בלבד. התרופה אינה רשומה בישראל, אך מיובאת לישראל, על פי הצורך, תחת אישור מיוחד של משרד הבריאות. התרופה כלולה בסל הבריאות.

## תסמונת קרצינואידית
תסמונת קרצינואידית היא קבוצה של תסמינים פארא-נאופלסטים הקשורה עם גידולים קרצינואידים. אלה הם גידולים של המעי הדק, המעי הגס, התוספתן והצינורות הברונכיאליים בריאות. גידולים קרצינואידים הם נדירים, ולעיתים מתפתחים באיטיות. תסמונת קרצינואידית מתרחשת במעט מאוד אנשים עם גידולים קרצינואידים, לאחר שהגידול התפשט לכבד או לריאה. גידולים קרצינואידים מפרישים ביתר את המוליך העיצבי סרוטונין, כמו גם מספר חומרים אחרים, הגורמים להתרחבות של כלי דם, מה שגורם לתסמונת הקרצינואידית. התסמינים העיקריים הם הסמקה, נגעים בעור הפנים, שלשולים, קושי בנשימה וקצב לב מהיר.

## פרמקולוגיה
טלוטריסטט הוא מעכב של טריפטופן הידרוקסילאז, אנזים אשר מתווך את השלב קובע-הקצב בביוסינתזה של סרוטונין.

מרכז|450 פיקסלים

## תופעות לוואי
תופעות לוואי נפוצות שתועדו במהלך הניסויים הקליניים, כוללות בחילות, כאבי ראש, עליה ברמות אנזימי כבד, דיכאון, הצטברות נוזלים הגורמת לנפיחות (בצקת פריפריאלית), גזים, ירידה בתיאבון וחום גבוה. עצירות היא תופעה נפוצה גם כן, ועלולה להיות רצינית או מסכנת חיים (במיוחד בעקבות מינון יתר).

## צורות מינון
התרופה משווקת על ידי חברת לקסיקון פרמסוטיקלס כטבלייה המכילה טלוטריסטט אטיפראט 328 מ"ג, שווי ערך ל־250 מ"ג של טלוטריסטט אתיל.

## הערות שוליים

קטגוריה:תרופות לפי א'-ב'
איי הוואי

**איי הוואי** הם קבוצת איים בצפון האוקיינוס השקט, שמרכיבים את מדינת הוואי בארצות הברית.

## גאוגרפיה
מדינת הוואי מורכבת מ-19 איים ואטולים עיקריים במרכז האוקיינוס השקט. מניין האיים המלא, כולל האיים הקטנים יותר והאיים הקטנטנים של כל אטול, הוא 137.

הוואי היא המדינה היחידה בארצות הברית ששטחה ממשיך לגדול, בשל פעילות געשית באיים (בעיקר מהר קילוואה).

הערים העיקריות הן הונולולו (באי אואהו), הילו (באי הוואי), ליהואה (באי קאואיי) וקאהולואי (באי מאווי).

; איי הוואי לפי סדר גודלם
* הוואי (Hawai'i) (ידוע גם בשם "האי הגדול")
* מאווי (Maui)
* אואהו (O'ahu)
* קאואיי (Kaua'i)
* מולוקאי (Moloka'i)
* לאנאי (Lana'i)
* ניאיהאו (Ni'ihau)
* קאהולאווה (Kaho'olawe)

יש עוד מספר איים בצפון-מערב אשר מיושבים רק בילידים או אינם מיושבים כלל, וכן כאלו המשמשים כבסיסים צבאיים בלבד.

### הרי געש
האי הוואי עצמו הוא נקודה חמה ויש בו שני הרי געש פעילים, מאונה לואה שהוא הר הגעש הפעיל הגדול ביותר על פני כדור הארץ, וקילוואה, אשר נחשב להר הגעש הפעיל ביותר בכדור הארץ .

### צוקי קאלאופאפה
הצוק הימי הגבוה ביותר (1,010 מטרים) שוכן בכפר קאלאופאפה באי מולוקאי שבהוואי. למרגלותיהם של הצוקים נמצא האוקיינוס השקט.

## אקלים
בכל האיים שורר מזג אוויר טרופי וחם יחסית, ולכן היא מהווה מקום משיכה עבור אנשים רבים שבאים לנפוש בה, בעיקר מארצות הברית.

## אסונות טבע
הוואי נמצאת במרכזו של הלוח הפסיפי, ולפיכך רעידות האדמה והצונאמים פוגעים בה בתדירות נמוכה יחסית. אך יש בה פעילות געשית רבה שמסכנת את תושבי אזורי הרי הגעש.

## קישורים חיצוניים

* 

## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:אוקיאניה: ארכיפלגים
קטגוריה:ארצות הברית: ארכיפלגים
מישהו יחבק אותי

"**מישהו יחבק אותי**" הוא סינגל שהוקלט על ידי הזמרת-יוצרת הישראלית שרית חדד. השיר יצא לאור ב-24 ביוני 2019, על ידי חברת התקליטים אבי גואטה הפקות בע"מ, כשיר הנושא של הסרט הישראלי "המוסד".

השיר הצליח להיכנס למצעד ה-Home, של מדיה פורסט.

השיר שולב בפלייליסט של גלגלצ בחודש אוגוסט 2019.

## רקע וכתיבה
השיר נכתב על ידי מורן דוד, הדס כהן והנרי, הולחן על ידי דוד והופק על ידי ניר מימון.

יוסי חרסונסקי סקר את השיר בחיוב, תוך שהעניק לו ציון של שלושה וחצי כוכבי זהב מתוך חמישה.

## וידאו קליפ
הווידאו קליפ המלא שיצא עבור השיר בוים על ידי אסף שגיא גפני, והועלה לערוץ היוטיוב של שרית חדד ב-24 ביוני 2019, בסמוך לצאתו של השיר כסינגל. הקליפ משלב בין צילומים של חדד וקטעים מתוך הסרט "המוסד".

נכון לספטמבר 2020, מונה הצפיות של הקליפ עומד על כ-743 אלף צפיות.

## מיקומי שיא

## קישורים חיצוניים

## הערות שוליים

קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי הנרי
קטגוריה:שירים שהולחנו על ידי מורן דוד
קטגוריה:שירים שהופקו על ידי ניר מימון
קטגוריה:שירים מסרטי קולנוע
All Fired Up

**All Fired Up** (בעברית: **הכל נשרף**) הוא סינגל שהוקלט על ידי הלהקה הבריטית הסאטרדייז, מתוך האלבום, On Your Radar. השיר יצא לאור ב-4 בספטמבר 2011, כסינגל השני מתוך האלבום, על ידי חברת התקליטים פולידור רקורדס.

השיר הגיע למקום השלישי במצעד הסינגלים הבריטי.

## רקע וכתיבה
הבי סייד של השיר הוא "Ladykiller". אתר המוזיקה דיגיטל ספיי הפנו כלפי השיר ביקורת חיובית, וכך גם כלפי הקליפ הנלווה שיצא עמו, ולבסוף העניקו לו ציון של ארבעה כוכבי זהב מתוך חמישה בסך הכל.

בסמוך לצאתו על השיר לרשת הזרמת המדיה ספוטיפיי.

## וידאו קליפ
הווידאו קליפ המלא שצולם עבור השיר פורסם ב-9 באוגוסט 2011. בתחילת הקליפ, ניתן לראות את כל חברות הלהקה בחדר אחד, תוך שאורות מקרינים על כל אחת מהן. בהמשך, ניתן לראות את כולן רוקדות לצלילי השיר.

נכון ליוני 2019 עומד מונה הצפיות של הקליפ על כ-10 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי הסאטרדייז
קטגוריה:שירים באנגלית
קטגוריה:שירי אלקטרופופ
קטגוריה:שירי דאנס-פופ
קטגוריה:סינגלים בהוצאת פולידור רקורדס
מונולית סקאלין

**מונולית סקאלין** (באנגלית: **Scullin Monolith**) הוא מונולית (סלע בולט) שצורתו חצי סהר, לחוף אדמת מק. רוברטסון שבאנטארקטיקה.

המונולית נמצא 6 קילומטרים ממערב למונולית מוריי ו-8 קילומטרים מהר טורלין.

שיא גובהו של המונולית (בפסגת מיקלסן בגובה של 420 מטרים מעל פני הים.

## היסטוריה
### גילוי המונולית
המונולית התגלה על ידי משלחת החקר הבריטית, אוסטרלית וניו זילנדית לאנטארקטיקה אשר חקרה את אנטארקטיקה בין השנים 1931–1929 בהנהגת סר דאגלס מוסון.

מוסון היה הראשון שדרך על הסלע ב-13 בפברואר 1931.

הסלע מופה על ידי ציידי לווייתנים נורווגיים בינואר - פברואר 1931.

### מקור השם
הליוויתנאים הנורווגים שמיפו את האזור קראו לו "הר קלריוס מיקלסן" - על שמו של קפטן קלריוס מיקלסן, מפקד ספינת הצייד טורלין (*Torlyn*) (על שמה נקרא הר טורלין הסמוך).

הנקודה הגבוהה ביותר במונולית נקראת פסגת מיקלסן, ושימרה את השם ההיסטורי.

מוסון קרא לסלע על שמו של ג'יימס סקאלין, ראש ממשלת אוסטרליה בשנים 1930–1929.

### אזור אנטארקטי מוגן מיוחד
מונולית מוריי הוא אחד הסלעים החשופים מקרח היחידים בחוף המזרחי של אנטארקטיקה (לצד מונולית מוריי, הנמצא 6 קילומטרים ממזרח למונולית סקאלין). ככזה הוא מהווה את הריכוז הגדול ביותר של בתי הגידול של עופות ימיים במזרח אנטארקטיקה. בסלע 160,000 זוגות של יסעור אנטארקטי, ו-70,000 זוגות של פינגוויני אדלי.

בשל כך שני המונוליתים הוכרזו כאזור אנטארקטי מוגן מיוחד, תחת האמנה האנטארקטית (אזור ASPA מספר 164).

## קישורים חיצוניים
* מונולית סקאלין באתר הסקר הגאולוגי של ארצות הברית
* מונולית סקאלין באתר הגאזט האנטארקטי של ממשלת אוסטרליה
* מונולית סקאלין באתר הגאזט האנטארקטי המשווה SCAR של ממשלת אוסטרליה
* מונולית סקאלין באתר לונלי פלנט
* מפת אזור מונולית סקאלין
* תרשים הנוף הנשקף ממונולית סקאלין באתר peakvisor
* תחזית מזג אוויר עדכנית ארוכת טווח עבור מונולית סקאלין

## הערות שוליים

סקאלין
סקאלין
סקאלין
ואדושפה

**ואדושפה** (בהונגרית: **Vadosfa**) הוא כפר במחוז גיור-מושון-שופרון שבצפון-מערב הונגריה.
בוואדושפה חיו מעט יהודים.

## קישורים חיצוניים

*  
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
בנטפילד צ'ארלס האקס

**בנטפילד צ'ארלס האקס** (באנגלית: **Bentfield Charles Hucks**; 25 באוקטובר 1884 - 7 בנובמבר 1918) היה טייס קרב וטייס ניסוי, היה הטייס הבריטי הראשון שביצע "לולאה" ("לופ") במטוס מסוג "Blériot" בספטמבר 1913, המציא את מתקן האקס סטרטר.

## ביוגרפיה
האקס, בנם של ויליאם וקייט האקס, נולד בכפר "Stansted Mountfitchet"  באזור "Uttlesford" , במחוז אסקס.

במאי 1911 הוסמך כטייס על ידי "Royal Aero Club"  (רישיון טיס מספר 91).

האקס הצטרף לגיס התעופה המלכותי (RFC) עם פרוץ מלחמת העולם הראשונה באוגוסט 1914, ונשלח לחזית המערבית. קורקע לאחר שסבל מדלקות בקרום הריאה. השתחרר בדרגה קפיטן (סרן).

לאחר שחרורו מהצבא, האקס עבד כטייס ניסוי ב-Hendon, בצפון מערב לונדון.

האקס נפטר ב-7 בנובמבר 1918, ימים ספורים לפני תום מלחמת העולם הראשונה, כתוצאה מדלקת ריאות כפולה. נטמן בבית הקברות הייגייט בלונדון.

## "האקס סטרטר" - המצאתו של ב.צ. האקס

[ממוזער|250px|ימין|"האקס סטרטר" באמצעות [פורד מודל T]]
האקס סטרטר היא יחידת כוח עזר, ממקור כוח חיצוני, בדרך כלל מרכב מוטורי המספק כוח ראשוני להתנעת מנועי מטוסי בוכנה, אשר היה נפוץ בשנות ה-20 ובשנות ה-30 של המאה העשרים. ה"האקס סטרטר" מוגדר כתחליף מכני עבור צוותי הקרקע.

## קישורים חיצוניים

* "האקס סטרטר" - תמונה (flickr.com/photos)
* 

## הערות שוליים

קטגוריה:טייסי חיל האוויר המלכותי במלחמת העולם הראשונה
קטגוריה:קצינים בריטים במלחמת העולם הראשונה
קטגוריה:ממציאים בריטים
קטגוריה:אישים הקבורים בבית הקברות הייגייט
קטגוריה:בריטים שנולדו ב-1884
קטגוריה:בריטים שנפטרו ב-1918
אנזלם פרנץ, נסיך טורן וטקסיס השני

**אנזלם פרנץ, נסיך טורן וטקסיס השני** (בגרמנית: **Anselm Franz Fürst von Thurn und Taxis**;30 בינואר 1681 – 8 בנובמבר 1739) היה נסיך טורן וטקסיס השני, מנהל הדואר הכללי של הדואר הקיסרי, וראש בית טורן וטקסיס מ-21 בפברואר 1714 עד מותו.

## ביוגרפיה
אנזלם פרנץ היה הילד הבכור ובנם של אויגן אלכסנדר פרנץ, נסיך טורן וטקסיס הראשון ואנה אדליידה, נסיכת פירסטנברג, בתם של הרמן אגון, רוזן פירסטנברג ופרנציסקה, רוזנת פירסטנברג-שטולינגן. תאריך לידתו אינו ידוע, אך אנזלם פרנץ הוטבל ב-30 בינואר 1681 בכנסייה בבריסל.

תחת אביו, בתחילת מלחמת הירושה הספרדית ניהול הדואר הקיסרי הועבר מבריסל לפרנקפורט. כאשר מת אביו בשנת 1714, מונה אנזלם פרנץ למנהל הדואר הכללי על ידי קרל השישי, קיסר האימפריה הרומית הקדושה ב-1715, חזר לבית המשפחה בבריסל, אולם העיר לא הייתה משמעותית כעת עבור הדואר הקיסרי, ולכן הוא עבר בחזרה לפרנקפורט ב-1724, שם הוא קנה חלקת אדמה שעליה מאוחר יותר הוא התחיל בבנייה של ארמון טורן וטקסיס בסגנון הבארוק, בשנת 1729. בשנת 1725, הוא חכר את מערכת הדואר של ארצות השפלה האוסטריות כפייף הבסבורגי. המעבר שלו לפרנקפורט נמשך כמה שנים, וגם למועצת העיר היו כמה התנגדויות, ובכל מקרה הבנייה של הארמון לקחה אף היא זמן רב. משנת 1737 הוא חי בארמון הלא גמור בפרנקפורט, אך לאחר מכן חזר בשנת 1739 לבריסל, שם הוא מת באופן בלתי צפוי ב-8 בנובמבר אותה שנה.

## משפחתו
ב-10 בינואר 1703 התחתן אנזלם פרנץ עם האצילה הצ'כית, מריה לודוביקה אנה פרנצסקה, נסיכת לובקוביץ', בתם של הנסיך פרדיננד אוגוסט לאופולד מלובקוביץ', דוכס זאגן ומריה אנה וילהלמינה, מרקיזת באדן-באדן, ממנה נולדו לו ארבעה ילדים:

* אלכסנדר פרדיננד, נסיך טורן וטקסיס השלישי (1704–1773)
* פיליפינה אלאנורה מריה, נסיכת טורן וטקסיס (1705–1706)
* מריה אוגוסטה, נסיכת טורן וטקסיס (1706–1756)
* כריסטיאן אדם אגון, נסיך טורן וטקסיס (1710–1745)

## אילן יוחסין

## קישורים חיצוניים

## הערות שוליים

קטגוריה:אבירי מסדר גיזת הזהב
קטגוריה:נסיכים גרמנים
קטגוריה:גרמנים שנולדו ב-1681
קטגוריה:נפטרים ב-1739
Chun-Li

**Chun-Li** (בעברית: **צ'אן-לי**) הוא סינגל שהוקלט על ידי הראפרית הטרינידדית ניקי מינאז' מתוך אלבומה הרביעי, Queen. השיר יצא לאור ב-12 באפריל 2018, כסינגל הראשון והפותח מתוך האלבום, על ידי חברות התקליטים יאנג מאני וקאש מאני.

עם יציאתו נכנס השיר אל המקום ה-10 במצעד הבילבורד הוט 100.

## רקע וכתיבה
השיר נכתב על ידי ניקי מיאנז' וג'רמי ריד והופק על ידי אותם השניים גם כן. איגוד תעשיית ההקלטות האמריקאי העניק לשיר את תואר הפלטינה, על מכירות של למעלה ממיליון עותקים בארצות הברית בלבד.

## וידאו קליפ
הווידאו קליפ המלא שיצא עבור השיר בוים על ידי סטיבן קליין והועלה לערוץ היוטיוב של ניקי מינאז' ב-4 במאי 2018, חודש לאחר צאתו כסינגל. בתחילת הקליפ, ניתן לשמוע את מינאז' מקריאה טקסט במשך כמה דקות אחדות. בהמשך, מתחיל הקליפ עצמו.

נכון ליולי 2021, מונה הצפיות של הקליפ עומד על כ-160 מיליון צפיות.

## הופעות
ב-28 באוגוסט 2022, מינאז' כובדה לקבל את פרס החלוציות על שם מייקל ג'קסון בטקס פרסי הווידאו קליפים של MTV לשנת 2022, לאחר נאומה הזמרת ביצעה את מיטב להיטיה הגדולים ביניהם; "Roman's Revenge", "Monster", "Beez in the Trap", "Chun-Li", "Moment 4 Life", "Super Bass", "Anaconda", ו-"Super Freaky Girl". מגזין "בילבורד" סקר את מופעי טקס המוזיקה ודירג את הופעתה של מינאז' במקום הראשון.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:שירים על דמויות נשיות בדיוניות
קטגוריה:שירים על קומיקס
קטגוריה:סינגלים בהוצאת יאנג מאני
קטגוריה:סינגלים בהוצאת ריפבליק רקורדס
לבה (סרט קצר)

**לבה** (באנגלית: **LAVA**) הוא סרט מוזיקלי קצר באנימציה ממוחשבת שהופק על ידי אולפני האנימציה פיקסאר בשנת 2014. הסרט הוצג לראשונה בפסטיבל האנימציה הבינלאומי של הירושימה ב-14 ביוני 2014 ומאוחר יותר שוחרר בקולנוע ב-19 ביוני 2015 לצד הסרט הקול בראש. בשנת 2018 הופץ הסרט באוסף הסרטים הקצרים של פיקסאר, חלק 3. הסרט הוא סיפור אהבה מוזיקלי בין שני הרי געש המתרחש על פני אלפי שנים, מלווה בשיר שנכתב בהשראת "היופי המבודד של האיים הטרופיים והפיתוי של הרי געש באוקיינוס".

## תקציר העלילה
באי טרופי באוקיינוס השקט, הר געש בודד בשם אוקו צופה בזוגות בעלי החיים שבסביבתו ומקווה לקבל בת זוג גם עבורו. הוא שר שיר לאוקיינוס כל יום במשך אלפי שנים, בעוד שבהדרגתיות עוצמת הלבה שלו נחלשת. ללא ידיעתו, הר געש נוספת בשם ללה נמצאת מתחת לאוקיינוס והקשיבה לשיריו כל השנים ואף התאהבה בו. היא יוצאת מהאוקיינוס בדיוק כשהוא כבה, אבל פניה מופנים לכיוון השני והיא לא יכולה לראות אותו. הוא שוקע אל תוך האוקיינוס, שבור לב, אבל קם לתחייה כשהוא שומע אותה שרה את שירו. הלבה שלו פורצת מחדש, הוא יוצא מהמים והשניים יוצרים אי מאוחד שבו הם חיים באושר.

## הפקה
בזמן חופשה משפחתית בהוואי בשנת 2011, נודע למרפי על קיומו של הר געש ימי שגדל סמוך לאי גדול וכי בסופו של דבר ההר געש יתמזג עם האי. הוא החל לחשוב האם הר געש שיתמזג עם עוד הרי געש עד ליצירת אי חדש מודע לנוכחותם של שאר הרי הגעש, דבר שעורר בו השראה ליצור סיפור אהבה. מרפי גם מספר שנישואי אחותו בגיל 43 היו גם מקור השראה לנושא הסרט על אלה המחפשים אהבה ללא לאות.

בגלל אהבתו להוואי, מרפי למד לנגן על יוקולילי ובסופו של דבר הלחין את השיר שעליו מבוסס השיר נושא של הסרט.

מרפי היה מעוניין לעשות דמות שתהיה גם מקום. הוא אמר: "חשבתי שזה יהיה כל כך מגניב להתאהב במקום שהוא גם דמות, רציתי להפוך את אוקו למושך וחביב אבל גם שיראה כאילו הוא נחצב מתוך זרמי לבה".

פניו של אוקו מבוססים על פניו של המדובב קואנה טורס קהלה, על פניו של השחקן ג'קי גליסון, ועל פניו של הכלב המצויר מארק אנטוני שייצר צ'אק ג'ונס. במקביל, צורתם של אוקו וללה מבוססת על מקומות גאוגרפיים אמיתיים.

צוות ההפקה נאבק עם העובדה שהדמויות אינן אמורות לזוז, ולכן את רוב ההבעות האנימטורים יצרו בעיניים ובפה, בעוד ששאר הגוף של הדמויות נשאר ללא תנועה.

## דיבוב

## קישורים חיצוניים

* 

## הערות שוליים

קטגוריה:סרטי 2014
קטגוריה:סרטים קצרים של פיקסאר
Rich Sex

"**Rich Sex**" הוא סינגל שיווקי שהוקלט על ידי הראפרית הטרינידדית ניקי מינאז', מתוך אלבומה הרביעי, Queen. השיר יצא לאור ב-11 ביוני 2018, כסינגל השיווקי הראשון מתוך האלבום על ידי חברות התקליטים יאנג מאני וקאש מאני.

עם יציאתו נכנס השיר אל המקום ה-56 במצעד הבילבורד הוט 100.

## רקע וכתיבה
השיר נכתב על ידי ניקי מינאז', ליל ויין, ביג ג'וסי, ג'וארה הדלי וג'רמי ריד והופק על ידי ביג ג'וסי וג'יי ריד. לפי אתר המוזיקה טיידל, שעבד בעבר עם מינאז' על להיטה "Anaconda", הוא זה שלקח חלק ביצירת שיר זה.

בנוסף לכך, יצאה לשיר גרסה אשר לא כוללת בתוכה את ליל ויין.

## מיקומי שיא

## קישורים חיצוניים

## הערות שוליים

קטגוריה:שירי ניקי מינאז'
קטגוריה:שירי ליל ויין
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:סינגלים בהוצאת ריפבליק רקורדס
קטגוריה:סינגלים בהוצאת יאנג מאני
דון אול

**דונלד ג'יי "דון" אול** (באנגלית: **Donald Jay "Don" Ohl**; 18 באפריל 1936 - 2 בדצמבר 2024) היה כדורסלן אמריקאי, אשר שיחק בליגת ה-NBA בין השנים 1960–1970. לאורך הקריירה השתתף 5 פעמים במשחק האולסטאר של ה-NBA, וממוצעיו הכוללים הם 15.9 נקודות, 3.0 ריבאונדים ו-3.1 אסיסטים למשחק.

## קריירת מכללות
אול נולד בעיר מרפיסבורו שבדרום אילינוי, ובין השנים 1955–1958 למד באוניברסיטת אילינוי באורבנה-שמפיין ושיחק בקבוצת הכדורסל שלה. בעונות 1957 ו-1958 נבחר לחמישיית העונה של מחוז ה-"Big Ten", לאחר שקלע 15.6 ו-19.6 נקודות בממוצע למשחק, בהתאמה.

## קריירת משחק
אול נלקח בבחירה ה-36 של דראפט ה-NBA 1958, על ידי פילדלפיה ווריורס, אך בחר לשחק עבור קבוצת "פאוריה קאטס" מליגת החובבים האמריקאית.

לקראת עונת  הצטרף לדטרויט פיסטונס, ומיד הפך לאחד משחקניה המובילים, לצד ביילי האוול, ג'ין שו וריי סקוט. לאורך פלייאוף , בו העפילה דטרויט לגמר האזור המערבי, היה אול הקלעי המוביל של קבוצתו, עם 20.5 נקודות למשחק. בעונות  ו-, בהן קלע כ-18.4 נקודות בממוצע למשחק, נבחר להשתתף במשחק האולסטאר של ה-NBA כשחקן "נבחרת המערב".

ביוני 1964 הועבר בטרייד לבולטימור בולטס, יחד עם האוול, בוב פרי, ואלי ג'ונס ולס האנטר, בתמורה לטרי דיסינג'ר, רוד ת'ורן ודון קוג'יס. ב-3 עונותיו הראשונות בבולטימור קלע כ-19.7 נקודות למשחק, ובכולן נבחר להשתתף במשחק האולסטאר. בפלייאוף  העפיל עם הבולטס לגמר האזור המערבי, בו הפסידו מול לוס אנג'לס לייקרס (2–4) על אף יכולת שיא של אול אשר קלע לאורך הסדרה 28.8 נקודות למשחק. גם בפלייאוף  הצטיין עם 26.7 נקודות למשחק, אך קבוצתו הודחה כבר בסיבוב הראשון.

במהלך עונת  נשלח בטרייד לסנט לואיס הוקס, אשר עברה בעונה העוקבת לאטלנטה. בעונות  ו- הודח עם ההוקס על ידי הלייקרס בסדרת גמר המערב בפעם השלישית והרביעית בקריירה, בהתאמה. בסיום פלייאוף 1970 פרש אול ממשחק, בגיל 33.

## קישורים חיצוניים

## הערות שוליים

קטגוריה:אמריקאים ילידי אילינוי
קטגוריה:כדורסלנים אמריקאים
קטגוריה:אילינוי: כדורסלנים
קטגוריה:כדורסלני אוניברסיטת אילינוי באורבנה-שמפיין
קטגוריה:בחירות דראפט של פילדלפיה ווריורס
קטגוריה:כדורסלני דטרויט פיסטונס
קטגוריה:כדורסלני בולטימור בולטס (1963–1973)
קטגוריה:כדורסלני סנט לואיס הוקס
קטגוריה:כדורסלני אטלנטה הוקס
קטגוריה:משתתפי משחק האולסטאר של ה-NBA
קטגוריה:אמריקאים שנולדו ב-1936
קטגוריה:אמריקאים שנפטרו ב-2024
ניקולאי הנסן

ממוזער|250px|ניקולאי הנסן
[250px|ממוזער|ניקולאי הנסן מדד את טמפרטורת פני המים סמוך לאונייה [צלב הדרום, בסביבות 1899, סמוך לאנטארקטיקה]]
**ניקולאי הנסן** (בנורווגית: **Nicolai Hanson**, 24 באוגוסט 1870 - 14 באוקטובר 1899) היה זואולוג נורווגי וחוקר יבשת אנטארקטיקה. הוא היה חבר במשלחת צלב הדרום בהנהגת קאשטן בורשקרווינק לאנטארקטיקה והיה לאדם הראשון שנקבר באנטארקטיקה.

## חייו
ניקולאי הנסן נולד בקריסטיאנסנד במחוז מרה אוג רמסדל, נורווגיה. הוא היה בוגר אוניברסיטת כריסטיאנה (כיום אוניברסיטת אוסלו), שם למד זואולוגיה אצל פרופסור .

הנסן היה חבר במשלחת צלב הדרום לאנטארקטיקה, שהייתה המשלחת המדעית הראשונה ששהתה פרק זמן ניכר באנטארקטיקבה וחקרה את בעלי החיים הימיים הייחודים למחוז זה. הנסן חלה באופן חמור במהלך המסע מאנגליה אחרי שהגיע למחנה החורף של המשלחת בכף אדייר, נשתפר מצבו די הצורך להוציא לפועל חלקים מן הפעילות המדעית המתוכננת. הוא מת ב-14 באוקטובר 1899, כנראה ממחלת מעיים, והיה הראשון שנקבר ביבשת אנטארקטיקה.

250px|ממוזער|צוות משלחת "צלב הדרום" ליד קברו של הנסן

לפי בקשתו, נקבר הנסן בקטע ההררי שמעל כף אדייר, שם נחצב קבר מתוך ההר. הקבר מסומן באבני קוורץ לבנות ובצלב עץ עם לוח שם, שמחובר אל אבן גדולה. הקבר נמצא ברשימת אתרים ומונומנטים היסטוריים באנטארקטיקה של הברית האנטארקטית. מבקרים שהגיעו בתקופות מאוחרות יותר לאנטארקטיקה שחזרו את הצריף הבודד ומוכה השלגים, שייצג את המבנה הקבוע הראשון ביבשת הדרומית. מחנה הבסיס הריק הזה מהווה גם יד זיכרון לניקולאי הנסן.

הנסן נשא אישה זמן קצר לפני שיצא למסע לאנטארקטיקה. הוא הותיר אחריו אישה ותינוקת, יוהנה הנסן פוגט (1999-1898), שנולדה אחרי שיצא עם המשלחת.

הדג האנטארקטי "טרמאטומוס ניקולאי" קרוי על שם ניקולאי הנסון.
מאונט הנסן, פסגה קטנה של כף אדייר, קרויה אף היא על שמו.

## לקריאה נוספת

*Carsten Borchgrevink, C. E. (1980) *First on the Antarctic continent: Being an account of the British Antarctic Expedition, 1898-1900* (McGill-Queen's University Press) 
* Vogt, David (2008) *Vår glemte polarhelt - Carsten Borchgrevink og Southern Cross-ekspedisjonen 1898-1900* (Oslo: Aschehoug) 


## קישורים חיצוניים


* Website dedicated to the Southern Cross Expedition


## הערות שוליים

קטגוריה:זואולוגים
קטגוריה:מגלי ארצות נורווגים
קטגוריה:אנטארקטיקה: מגלי היבשת
קטגוריה:העידן ההרואי של חקר אנטארקטיקה
קטגוריה:ילידי 1870
קטגוריה:נפטרים ב-1899
חופים (סרט, 2017)

**חופים** (באנגלית: **Beaches**) הוא סרט טלוויזיה דרמטי אמריקאי משנת 2017 בבימויה של אליסון אנדרס, על פי תסריט מאת בארט בייקר וניקול בקווית'. סרט זה הוא רימייק של סרט קולנוע באותו השם משנת 1988. בסרט מככבות אידינה מנזל וניה לונג. הקרנת הבכורה של הסרט הייתה ברשת Lifetime ב-21 בינואר 2017.

## תקציר העלילה
**סיסי** (אידינה מנזל) ו**הילרי** (ניה לונג) הן שתי חברות ילדות טובות, ולמרות שהן בעלות רקע שונה, הן שומרות על הידידות ביניהן במשך שנים ארוכות, ותומכות זו בזו, הן ברגעי אהבה והן ברגעים טרגיים.

## שחקנים ודמויות

## הפקה
ב-28 ביולי 2016 פורסם כי אידינה מנזל הצטרפה לצוות השחקנים של הסרט. ב-16 באוגוסט 2016 פורסם כי ניה לונג הצטרפה גם כן. צילומי הסרט החלו ב-15 באוגוסט 2016.

## קישורים חיצוניים

## הערות שוליים

קטגוריה:חידושים לסרטים
קטגוריה:סרטי 2017
קטגוריה:סרטי דרמה אמריקאיים
קטגוריה:סרטי טלוויזיה אמריקאיים
קטגוריה:סרטים באנגלית
קטגוריה:סרטים המבוססים על רומנים אמריקאים
מאמן השנה ברוסיה

**מאמן השנה ברוסיה** (ברוסית: **Тренер года в России**) הוא פרס המוענק מדי עונה החל מעונת  למאמן המצטיין בליגת העל הרוסית בכדורגל. הפרס מוענק על ידי התאחדות הכדורגל הרוסית למאמן הטוב ביותר בליגה בעונה החולפת.

הזוכה נבחר על פי הצבעותיהם של המאמנים הראשיים של כל הקבוצות המשתתפות במפעל באותה עונה.

אולג רומאנצב שהביא את ספרטק מוסקבה לזכייה בתשע אליפויות זכה 8 פעמים בפרס. דיק אדבוקאט הוא המאמן הלא-רוסי הראשון לזכות בפרס, זה קרה בשנת 2008, אחרי שזכה עם זניט סנקט פטרבורג באליפות רוסיה 2007 בגביע אופ"א ובסופרקאפ האירופי.
## רשימת הזוכים

קטגוריה:פרסי כדורגל
קטגוריה:ליגת העל הרוסית בכדורגל
עומר דגן

**עומר דגן** (נולד ב-9 ביולי 1976) הוא קצין צה"ל במילואים בדרגת תת-אלוף, ששירת כמפקד יחידת המחשוב לוט"ם מנובמבר 2019 עד מאי 2023. ביולי 2025 מונה ליו"ר המועצה הלאומית לחינוך מדעי וטכנולוגי.

## ביוגרפיה
נולד וגדל בקיבוץ גת.

בשנת 1994 התגייס לצה"ל לקורס תכנות בממר"ם ושירת כמתכנת במא"ם. בשנת 1997 סיים קורס קצינים ומונה למפקד קורס תכנות בבסמ"ח, תפקיד בו שירת עד 1999.

בהמשך מילא תפקידי פיקוד ותוכנה והוביל פרויקטי מחשוב מבצעיים.

בשנים 2006–2009 שירת כראש לשכתו של עמי שפרן, ראש אגף התקשוב.

בין 2009 ו-2015 שימש בשלושה תפקידי ראש ענף, בדרגת סגן אלוף. בשנת 2015 מונה למפקד יחידת מצפ"ן, בית התוכנה של לוט"ם, ושירת בתפקיד זה עד 2017. לאחר מכן שירת כרמ"ח בחטיבת ההגנה בסייבר באגף התקשוב, אשר דגן היה ממקימיה.

בשנת 2018 מונה לראש מנהלת הטרנספורמציה הדיגיטלית הראשון באגף התקשוב לאחר שהוביל את עבודת המטה להקמתה.

ביוני 2019 הועלה לדרגת תת-אלוף ובנובמבר 2019 מונה למפקד לוט"ם, במקומו של תא"ל רמי מלאכי. במאי 2023 הוחלף על ידי תא"ל יעל גרוסמן.

ביולי 2025 מונה על ידי שר החינוך יואב קיש ליו"ר המועצה הלאומית לחינוך מדעי וטכנולוגי, שתוקם כגוף מייעץ לקידום החינוך בתחומי המדעים, הטכנולוגיה, ההנדסה והמתמטיקה .

דגן בעל תואר ראשון במדעי המחשב ומתמטיקה מאוניברסיטת בר-אילן, תואר שני בהנדסת תוכנה ממכללת סמי שמעון, וותואר שני במדעי המדינה עם התמחות בביטחון לאומי ודיפלומטיה מאוניברסיטת תל אביב.
|שמאל|ממוזער|250px|עומר דגן, הראשון משמאל, בטקס מינויו למפקד יחידת לוט"ם בנובמבר 2019

## חיים אישיים
דגן מתגורר ברעננה ונשוי לד״ר נעה דגן ולהם שלושה ילדים.

## קישורים חיצוניים

;כתבות:
* 
* 
* 
* 
* 
* 
* 
* 
* 

;ראיונות:
* פרק 19 בפודקאסט MamraMic עם יוסי מלמד ורועי אייזנמן, מפקד לוט"ם תת-אלוף עומר דגן, 17 במאי 2020
*  מפקד לוט״ם: "היכולות הדיגיטליות של צה"ל יכפילו כח בשדה הקרב" | סיליקון ואדי - פרק 3 עם תא"ל עומר דגן, מראיין יוסי מלמד, 27 ביולי 2023

;מכתביו:
* 

## הערות שוליים

קטגוריה:חיילי חיל הקשר והתקשוב
קטגוריה:בוגרי אוניברסיטת בר-אילן
קטגוריה:מפקדי יחידת לוטם
קטגוריה:מתכנתים ישראלים
קטגוריה:חיילי ממר"ם
קטגוריה:תתי-אלופים בצה"ל
קטגוריה:ישראלים שנולדו ב-1976
בית"ר ירושלים (כדורגל חופים)

**בית"ר ירושלים** היא קבוצת כדורגל חופים ישראלית מהעיר ירושלים, המשחקת בליגה הישראלית בכדורגל חופים. צבעי התלבושת של הקבוצה הם שחור וצהוב.
282px|ממוזער|שמאל|ארנה הליגה לכדורגל חופים, חוף פולג, נתניה

## היסטוריה
בית"ר ירושלים נוסדה בשנת היווסדותה של ליגת הכדורגל חופים בשנת 2007 בשם "שווה שווה ירושלים" המארגן והממן העיקרי ובעלי הקבוצה מאז הקמתה הוא שחקן העבר של בית"ר ירושלים בכדורגל, שמוליק לוי. כבר בעונה השנייה סיימה הקבוצה כסגנית אלופה, כשהפסידה 6:7 לאלופה נסיכי חדרה. כמו כן סיימה הקבוצה פעם אחת במקום השלישי. בשנים לאחר מכן לא הצליחה הקבוצה להתרומם ולהגיע לשלבי הגמר. מאז 2010 קרויה הקבוצה "בית"ר ירושלים" ועונדת את סמל קבוצת הכדורגל של העיר.

## אוהדים
הקהל של בית"ר ירושלים בכדורגל חופים מבוסס בעיקר על אוהדי בית"ר ירושלים בכדורגל. ארגון האוהדים של הקבוצה "לה פמיליה" המוכר מענף הכדורגל, עוזר לקהל האוהדים בכל הקשור לעדכונים וחדשות, תמונות מהשטח, ואפשרויות הגעה למשחקים. וניתן לראות התקהלות של הארגון ואוהדים רבים סביב הקבוצה במשחקיה, שאוהדים גם את קבוצת הכדורגל.

## סגל נוכחי
*סגל ל[[הליגה הישראלית בכדורגל חופים 2025|אליפות ישראל בכדורגל חופים לעונת 2025]]*

;צוות מקצועי
* מאמן:  אנדרי אסולין

### צוות מקצועי
*מעודכן ל[[הליגה הישראלית בכדורגל חופים 2024|אליפות ישראל בכדורגל חופים לעונת 2024]]*

## הישגים ותארים
**[[הליגה הישראלית בכדורגל חופים|ליגת בנק יהב בכדורגל חופים]]**
* סגנית (1): 2008
* מקום שלישי (1): 2010

## קישורים חיצוניים
* 
* 

*
קטגוריה:קבוצות כדורגל חופים ישראליות
בויגה המנגרובים

**בויגה המנגרובים** (שם מדעי: *Boiga dendrophila*) הוא מין של נחש מהסוג בויגה שבמשפחת הזעמניים. הוא מצוי בטבע בדרום-מזרח אסיה.

## תיאור
נחש זה גדול יחסית לבני משפחתו ומגיע לאורך של 1.8–2.4 מטרים. צבעו שחור מלמעלה וצהוב מלמטה, עם רצועות צהובות על גבו. הראש רחב עם עיניים בולטות ושחורות, ולסתות צהובות בעלות פסים שחורים לאורכם. הנחש בעל ניבים ארסיים אך הם מצויים בחלק האחורי של הגולגולת הרחבה שלו. ניבים אלה שווים באורכם לשאר השיניים והם מזריקים ארס חלש יחסית והם אינם מסוכנים לאדם.

תפוצת הנחש במדינות דרום-מזרח אסיה: קמבודיה, בורמה, סינגפור, תאילנד, וייטנאם, הפיליפינים, מלזיה ואינדונזיה (באיים: בנקה, בליטונג, בורנאו, ג'אווה, ריאו, סולאווסי וסומטרה). תפוצתו היא בעיקר ביערות גשם ורק לעיתים הוא מצוי בביצות מנגרובים, מהם קיבל את שמו. עם זאת, מסוגל הנחש לשחות ולטפס על עצים היטב.

הנחש פעיל לילה. והוא ניזון בעיקר מלטאות, נחשים אחרים, יונקים קטנים ועופות אותם הוא הורג בארסו, לעיתים נדירות הוא ניזון גם מדו-חיים או מדגים. לעיתים משמש נחש זה כחיית מחמד.

## מיון
מין זה כולל, נכון למאי 2025, 8 תת-מינים.
* סוג בויגה (*Boiga*)
** מין **בויגה מנגרובים** (*Boiga dendrophila*)
*** תת-מין *Boiga dendrophila annectens*
*** תת-מין *Boiga dendrophila dendrophila*
*** תת-מין *Boiga dendrophila divergens*
*** תת-מין *Boiga dendrophila gemmicincta*
*** תת-מין *Boiga dendrophila latifasciata*
*** תת-מין *Boiga dendrophila levitoni*
*** תת-מין *Boiga dendrophila multicincta*
*** תת-מין *Boiga dendrophila occidentalis*

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1827
קטגוריה:טקסונים שתוארו בידי היינריך בויה
קטגוריה:זעמניים
קטגוריה:לאוס: זוחלים
קטגוריה:מלזיה: זוחלים
קטגוריה:בעלי חיים בביצות מנגרובים
קטגוריה:בורנאו: זוחלים
חפרית האגן הגדול

**חפרית האגן הגדול** (שם מדעי: *Spea intermontana*) היא מין של קרפדה מהמשפחה חפריתיים אמריקאים המצויה ברחבי אמריקה הצפונית.
## מאפיינים
קרפדה זו חיה בטבע ביערות וחורשים של אורני זפת, בתות, שדות מרעה ופרריה וכן בכמה מדבריות עד לגובה 2,600 מטר. תפוצתה היא מדרום קולומביה הבריטית, לאורך וושינגטון ואורגון עד לדרום איידהו, לאורך נבאדה וביוטה. כמו כן אוכלוסיות קטנות שלה נמצאות בקליפורניה, אריזונה, קולורדו וויומינג.

הקרפדה קטנה בגודלה, באורך 3.8–6.3 סנטימטרים והיא בעלת עור לח בצבע אפור בהיר, אפור-זית עד חום והיא בעלת כתמים חומים על עורה עם זוג פסים דקים ולבנים לאורך גבה. היא בעלת עיניים גדולות דמויות עין החתול היכולות לראות בחשיכה, ובעלות סימנים כהים סביב העין. לקרפדה כפות רגליים רחבות וקשיחות עם קרומי שחייה. היא משתמשת בכפות עטופות הקרין כדי לחפור בזריזות מחילה באדמה. החפרית מצויה במחילה במשך מרבית הימים החמים ויוצאת בלילות, או לאחר ירידת גשם חזק.

הקרפדה שוכנת בסביבה הקרובה לשלוליות, בריכות או גדות אגמים ונהרות רדודים. היא מתרבה באביב ואז הזכרים הגדולים קוראים לנקבות ומתחרים ביניהם עליהן. הנקבות מטילות במים 200–500 ביצים, אם כי בשבי יכולים להטיל מעל 1,000. מאותו רגע הם עוזבים את הביצים והראשנים הגדלים במים.

ראשני החפרית צריכים לגדול מהר עקב תנאי היובש והם בוקעים תוך 4 ימים וגדלים במהירות תוך 4–8 שבועות, על פי התנאים והמזון שהם אוכלים. הראשנים מתפתחים עם כמה צורות כשלחלק מהם פיות צרים והם מתאימים לאכילת אצות וצמחייה או חרקים קטנים בעוד אחיהם הגדולים בעלי פיות גדולים יותר והם הופכים לקניבלים הטורפים את אחיהם. הקרפדות הבוגרות טורפות מינים רבים של חסרי חוליות ומיני חרקים ובעצם כל דבר שהם יכולים לבלוע והן צדות בעיקר בלילה ולאחר ירידת גשם חזק. הן מתגוננות מטורפים באמצעות בלוטות על העור המייצרות רעל שדוחה את רוב הטורפים.

## קישורים חיצוניים

## הערות שוליים

קטגוריה:בעלי חיים שתוארו ב-1883
קטגוריה:טקסונים שתוארו בידי אדוארד דרינקר קופ
קטגוריה:חפריתיים אמריקאים
קטגוריה:קנדה: דו-חיים
קטגוריה:ארצות הברית: דו-חיים
קטגוריה:בעלי חיים באגן הגדול
נוט (מיתולוגיה נורדית)

במיתולוגיה הנורדית, **נוט** (בנורדית עתיקה: **Nótt**) היא בתו של הענק נרפי מקבוצת הוואניר המשמשת כהאנשה של הלילה. נוט היא אשתו של דלינג, אמו של דאג ושל יורד וסבתו של ת׳ור.

## מקורות
### אדה פואטית
בסטנזות 24–25 ב"בלדה של ואפת׳רוד'ניר" באדה הפואטית האל אודין, המוסווה כגאגנראד'ר, שואל את הענק ואפת'רוד'ניר מאין הגיעו היום, הלילה והמחזוריות שלהם. הענק משיב שדלינג הוא אביו של היום ואילו נוט היא אמו. בסטנזות 13–14 באותה הפואמה אודין מספר על סוסה של נוט, רים-פקסי, שמביא את הלילה בכל ערב לאלים ובבוקר מותיר אחריו שובל, הטל.

נוט מוזכרת בקצרה גם בפואמות "דברי אלוויס" ו"דברי זיגדריפה". בסטזה 30 ב"דברי אלוויס" שואל ת׳ור את הגמד אלוויס כיצד נקרא הלילה "שהביא נרפי". ב"דברי זיגדריפה" לאחר שהולקיריה זיגדריפה מתעוררת משנתה המכושפת על ידי הגיבור סיגורד היא פוצחת בתפילה ומזכירה בה את נוט, דאג וצאצאיהם.

### אדה פרוזאית
שושלת היוחסין של נוט מתואר ב"הטעיה של גילבי", החלק השני של האדה הפרוזאית. בפרק העשירי ב"הטעיה של גילבי" הנעלה מספר לאודין המסווה כאדם פשוט, גנגלר, על מקורם של היום והליל. לדבריו לנפיל נרפי ששכן ביוטונהיים הייתה בת, נוט, בעלת צבע עור כהה האופייני לענקים. נוט נישאה בתחילה לנגלפרי והיה להם בן יחיד - אוד' (Auðr). היא נישאה בשנית לאנאר ולזוג נולדה בת - יורד - ההאנשה של "ארץ". בנישואיה השלישיים היא התתחתנה עם דלינג וילדה לו את דאג. אודין העניק לאם ולבנה שני סוסים ושתי מרכבות וביקש מהם לרכוב זה אחר זה מסביב לארץ, במחזוריות של יממה. לסוסה של נוט קוראים רים-פקסי, "רעמת כפור" ואילו הסוס של דאג נקרא סקין-פקסי, "רעמת בוהק".

ארבעת כתבי היד שיש בידינו ל"הטעיה של גילבי" נבדלים בתיאור הקשרים המשפחתיים. בעוד שלפי כתב היד העתיק ביותר יורד היא אשתו של דלינג ואמו של דאג, בשלושת כתבי היד האחרים נוט ממלאת את התפקיד. יש הטוענים שהמעתיק של כתב היד העתיק (או אחד מהמעתיקים הקודמים לו) רצה לקצר את הטקסט המקורי ופישט את קשרי המשפחה.

נוט מוזכרת גם בחלקה השלישי של האדה הפרוזאית, "שפת השירה". נוט מוצעת כדרך לתיאור ארץ ("בתה של נוט") וכדרך לתיאור זמן. גם סוסיהם של נוט ודאג מוזכרים כאלו שמושכים ומביאים את הליל.

## קישורים חיצוניים

## הערות שוליים

קטגוריה:אלים נורדיים
קטגוריה:פגאניזם גרמאני
קטגוריה:מיתולוגיה נורדית